OpenLLM-France/wikimedia huggingface dataset:
# Batalla del Guadalquivir (206 aC)

La batalla del Guadalquivir fou una batalla que tingué lloc entre l'exèrcit cartaginès i el romà a prop de la desembocadura del Guadalquivir, el 206 aC.
Després de la derrota cartaginesa a la batalla d'Ilipa els turdetans es van passar en massa al bàndol romà, i Asdrúbal Giscó i Magó Barca es van veure confinats amb les seves tropes a Gadir, inaccessible a un assalto romà. Acabada la revolta de Sucro i la revolta d'Indíbil i Mandoni, Publi Corneli Escipió va enviar Gai Luci Marci Sèptim amb un exèrcit reduït i sense bagatges per augmentar la seva velocitat, al llarg del Guadalquivir fins a la seva desembocadura on va trobar el general cartaginès Hannó que estava reclutant mercenaris per de Magó Barca.

## Batalla

Hannó disposava de 700 genets i 6.000 infants, dels quals uns 4.000 serien celtibers, i la resta africans. Gai Luci Marci Sèptim els va atacar i els va envoltar en un turó.
Els mercenaris van demanar un acord als romans, i Marci va demanar que Hannó, els desertors, els presoners que tenien retinguts, fossin lliurats. Per acabar, els va demanar diners i que baixessin del turó a la plana, on es formalitzaria l'acord final. Una vegada que els mercenaris van baixar del turó, Marci els va exposar l'última de les seves condicions, lliurar les seves armes per poder retirar-se a les seves ciutats d'origen. La indignació es va apoderar dels celtibers que van cridar que no lliurarien les seves armes, per la qual cosa es va arribar al combat en el qual després d'haver oposat una ferotge resistència, va caure la meitat del dels mercenaris

## Conseqüències

Els altres mercenaris que van poder escapar van poder retirar-se al costat de Magó Barca que va arribar a la costa al capdavant d'una flota de 60 vaixells amb els quals va recollir els mercenaris fugits.
El territori cartaginès va quedar reduït a la ciutat de Gadir, i Magó Barca va embarcar les seves darreres forces, consistent en uns pocs milers d'homes i alguns vaixells, i recorrent la costa va arribar a Cartago Nova, on va ancorar les naus i desembarcar les tropes, però els romans van rebutjar l'atac. Magó Barca va retornar derrotat a Gadir, on els seus ciutadans li van tancar les portes i ja negociaven amb els romans, amb el que va abandonar la ciutat i va anar a les Balears on va passar l'hivern a Portus Magonis, per navegar l'any següent al nord d'Itàlia per sublevar als ligurs.

## Referències

* ↑ Titus Livi, Ab Urbe Condita 28.36.7-9
* ↑ (castellà) Revista Cartagena Histórica La conquista Bárquida
# Batalla del Sava

La batalla del Sava o Batalla de Poetovia es va lliurar a Poetovio, en l'actualitat Ptuj (Eslovènia) el 388 entre les forces de l'usurpador romà Magne Màxim i l'Imperi Romà d'Orient. L'emperador Teodosi I va derrotar l'exèrcit de Magne Màxim en la batalla. Més tard, Màxim va ser capturat i executat a Aquileia.

## Referències

* ↑ Roberts, Walter E. «Magnus Maximus (383-388 A.D.)» (en anglès). De Imperatoribus Romanis: An Online Encyclopedia of Roman Emperors. Emory University, 02-09-1997.
# Caputxí pitgroc

El caputxí pitgroc (Sapajus xanthosternos) és una espècie de mico de la família dels cèbids que es troba al bosc atlàntic del sud de l'estat de Bahia al Brasil. Actualment només en sobreviuen 300 individus.

## Referències

* ↑ «caputxí pitgroc». Diccionari dels mamífers del món. Fundació Barcelona Zoo i TERMCAT, 2023 i 2024. [Consulta: 12 gener 2024].
# Gabriel (arcàngel)

Gabriel és un dels set arcàngels, el rang superior en l'escala dels àngels, que apareix esmentat al Llibre de Daniel (capítols 8 i 9), a l'Evangeli segons Lluc (capítol 1, versets 9 i 26) i a l'Alcorà, on se l'anomena Jibril. Gabriel fa les funcions de missatger de Déu, que en la mitologia clàssica corresponien a Hermes. És l'àngel de l'anunciació a Maria. És l'àngel de la vida i la mort i també de la venjança. Té relació amb la lluna, el color blau i el dilluns. És el patró dels enginyers de telecomunicacions (pel seu paper a l'Anunciació). Porta un lliri a la mà i una trompeta per anunciar la fi del Món.

## Accions de Gabriel

Segons la tradició, va ser ell qui va anunciar l'embaràs a Maria, mare de Jesús, en l'episodi de l'anunciació, recollit en l'evangeli segons Lluc i molt representat en les arts plàstiques (Lc, 1, 26-38).
També va anunciar al sacerdot Zacaries que la seva muller, Elisabet (alhora parenta de Maria) quedaria embarassada i que seria la mare de Sant Joan Baptista (Lc 1, 5-25)
Vigila l'entrada al paradís perquè no hi tornin a entrar els fills d'Adam i Eva (tot i que alguns textos diuen que és Miquel qui ho fa) i segons algunes fonts, va ser ell qui va enterrar Moisès.
Per a la religió musulmana, va dictar l'Alcorà a Mahoma en nom de Déu i va acompanyar el profeta en la seva ascensió als cels (Làylat al-Miraj).

## Iconografia

Apareix representat, com a actor imprescindible, en totes les escenes de l'anunciació, tant en l'art cristià occidental com en l'art romà d'Orient.
Com que es tracta d'un àngel és una figura alada, jove i andrògina. Sovint porta una diadema cenyint-li el cap
El seu atribut més característic és una flor de lliri blanc, interpretat com un símbol de la puresa de la Mare de Déu per Sant Bernat a partir d'uns fragments del llibre bíblic del Càntic dels Càntics on es diu "Jo soc un narcís de la plana de Saron, un lliri de les valls" o "Com un lliri entre els cards és la meva estimada entre les donzelles".
Normalment el porta a la mà i l'ofereix a la Mare de Déu, però a vegades, en les escenes de l'anunciació, es troba en un gerro al centre de l'escena, enmig dels dos protagonistes.
Un altre complement habitual de Gabriel en les escenes de l'anunciació és un filacteri amb un fragment del text de la salutació que segons l'evangeli de Lluc (capítol 1,verset 28) l'àngel va adreçar a Maria en produir-se l'anunciacióː "Ave, gratia plena, Dominus tecum." (que en llatí vol dir "Déu te guard, plena de la gràcia del Senyor. Ell és amb tu").
També és bastant característic el gest que acostuma a fer amb una mà. És un gest d'eloqüència o de salutació, tot i que el dit alçat assenyalant cap al cel que a vegades es veu s'interpreta com una indicació de que Gabriel acompleix els designis de Déu. Unes altres vegades Gabriel té les dues mans creuades sobre el pit.

## Referències

* ↑ Pérez-Martínez, Pablo A. «BCI - Bíblia catalana». www.bci.cat. [Consulta: 1r setembre 2016].
* ↑ Pérez-Martínez, Pablo A. «BCI - Bíblia catalana». www.bci.cat. [Consulta: 30 agost 2016].

## Bibliografia

* Juan FERRANDO ROIG: Iconografía de los santos. Barcelona: Omega, 1950
# Rafael (arcàngel)

Rafael és un dels set arcàngels, el rang superior en l'escala dels àngels, que apareix citat al Llibre de Tobies, i juntament amb Gabriel i Miquel, un dels tres comuns a les tres religions monoteistes.
El nom prové de l'hebreu רפאל, Rafa-El, que significa ‘el déu El ha sanat' o ‘¡sana, El!' o ‘medicina de El' (referint-se al déu d'ugarític El). Actualment la paraula hebrea equivalent a metge és rofe, connectada amb l'arrel de Rafa-El.
En àrab és anomenat اسرافيل, Isrāfīl.

## Descripció bíblica

Segons el Llibre de Tobies 7, 15 (Bíblia), Rafael fou enviat per Jehovà per acompanyar Tobit i el seu fill en un llarg viatge perillós per aconseguir-li una esposa pietosa al jove. Aquesta, anomenada Sara, qui havia enviudat diverses vegades degut al fet que un dimoni estava enamorat de la dona, i provocava que ella matés l'espòs la nit de noces.
En un principi Rafael es presenta com «Azaries, fill del gran Ananies», però en finalitzar el viatge cura la ceguesa de Tobies i es manifesta com «l'àngel Rafael, un dels set en la presència del Senyor».
Durant el viatge, dona instruccions a Tobies per pescar un peix, del qual trauria les vísceres que necessitaria més tard per espantar el dimoni enamorat de Sara. A causa d'aquest fet, a Rafael se'l considera protector dels nuvis.
* Mosaic del s. XII (Palerm, S. Maria de l'Ammiraglio)
* Pintura de Murillo (Moscou, Pushkin Museum)
* Escultura al pont romà de Còrdova
En el capítol 21 del Llibre d'Henoc (segle ii aC) s'esmenten els altres quatre arcàngels:
* Mig El
* Gabri El.
* Uri El
* Ragu El
* Sari El i
* Yerajmi El.
El Llibre d'Henoc esmenta Rafael com el sant àngel dels esperits dels humans, i l'encarregat de les malalties i de totes les ferides dels fills dels homes.
Sant Rafael és invocat per allunyar les malalties i aconseguir acabar feliçment els viatges. És considerat a l'islam l'àngel responsable d'anunciar la data del Judici Final amb el so d'un corn. De vegades se'l representa vestit de peregrí i portant un gran peix a la mà.

## Iconografia

Obresː
* Tobies i l'arcàngel Rafael, pintura d'escola espanyola del segle xvii (Monestir de Pedralbes)

## Enllaços externs

* Iconografia de Sant Rafael al bloc del MNAC
# Nefelis

Nefelis (en llatí Nephelis, en grec antic Νεφελίς) era una ciutat de la costa de Cilícia entre Antioquia i Anemúrion. Alguns autors creuen que és la mateixa ciutat que Ζεφέλιον ('Zefelion'), i llavors estaria situada entre Selinunt i Celenderis.
A la rodalia hi havia el promontori de Nefelis, segons Titus Livi, on la flota d'Antíoc III el Gran era ancorada després de sotmetre Cilícia fins a Selinunt. Mentre preparava el setge de Coracesion, allí el rei va rebre els ambaixadors de Rodes.

## Referències

* ↑ Smith, William (ed.). «Nephelis». Dictionary of Greek and Roman Geography (1854). [Consulta: 3 maig 2021].
# Apol·lodor de Susiana

Apol·lodor de Susiana (en llatí Apollodorus, en grec Άπολλόδωρος) fou governador de la satrapia de Susiana designat el 220 aC per Antíoc III el Gran després de la revolta de Moló de Mèdia i el seu germà Alexandre de Persis que havien estat destituïts.

## Referències

* ↑ 25.Apollodorus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 235
# Arquedam d'Etòlia

Arquedam d'Etòlia (en grec antic: Ἀρχέδαμος Arkhedāmos; en llatí: Archedamus, per bé que Titus Livi l'anomena Archidamus) va ser un comandant militar de les tropes etòlies que va ajudar els romans en la guerra contra Filip V de Macedònia.
L'any 199 aC va obligar Filip a aixecar el setge de Taumàcia, i va participar en la batalla de Cinoscèfales l'any 197 aC, on Filip va ser derrotat. En la guerra entre Roma i la Lliga Etòlia el van enviar com a ambaixador als aqueus per demanar ajut (192 aC). Després de la derrota d'Antíoc III el Gran (191 aC) va ser enviat com ambaixador al cònsol Mani Acili Glabrió per demanar la pau. El 169 aC va ser denunciat com a contrari als romans pel seu enemic Lisisc, i es va unir a Perseu de Macedònia, fins a la seva derrota el 168 aC. Va acompanyar al rei en la seva fugida.

## Referències

* ↑ 3.Archedemus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 260
# Càrops el vell

Càrops (en llatí Charops, en grec antic Χάροψ "Khárops") fou un cabdill epirota que va viure al segle ii aC.
Era un dels caps de la Lliga de l'Epir, que va ser aliat romà en la Segona guerra macedònica contra Filip V de Macedònia i va guiar a l'exèrcit romà per les muntanyes fins a les posicions macedònies, el que va permetre a Tit Quinti Flaminí desallotjar als macedonis d'un congost que havien ocupat l'any 198 aC en el Setge d'Antigònia.
El 192 aC Càrops va ser l'ambaixador epirota davant Antíoc III el Gran, que passava l'hivern a Calcis, a l'illa d'Eubea. Càrops va al·legar que els epirotes eren els grecs més exposats als atacs romans i demanava permís al rei per a romandre aliats a Roma a menys que pogués proporcionar forces suficients per a la seva protecció, segons diu Polibi.
Va continuar essent sempre un fidel aliat romà. El seu net, Càrops el jove, va estudiar a Roma.

## Referències

* ↑ Charops a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 690-691
# Epínic

Epínic (en llatí Epinicus, en grec antic Ἐπίνικος) fou un poeta còmic atenenc de la nova comèdia del que es coneixen dues obres: Ὑποβαλλόμεναι (Hipoballomenai, divulgacions) i Μνησιπτόλεμος (Mnesiptólemos, Mnesiptòlem). Per aquest darrer títol es determina la seva època que devia ser en temps d'Antíoc III el Gran cap a l'any 217 aC, ja que menciona encara viu a Mnesiptòlem, historiador i favorit del rei.

## Referències

* ↑ Epinicus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 38
# Circe (Egk)

Circe és una obra dramaticomusical en tres actes composta per Werner Egk sobre un llibret en alemany del mateix compositor, basat en Polifemo y Circe de Pedro Calderón de la Barca. Es va estrenar el 18 de desembre de 1948 al Deutsche Oper Berlin de Charlottenburg-Wilmersdorf.

## Referències

* ↑ «Dades de l'òpera» (en alemany). Operone. Arxivat de l'original el 25 de setembre 2017. [Consulta: 25 maig 2018].
# Luci Anni Vinicià

Luci Anni Vinicià (en llatí Lucius Annius Vinicianus) va ser un senador romà del segle i.
Era un dels comandants a la zona de l'Eufrates a les ordes del seu sogre Corbuló. Vers el 66 va conspirar per enderrocar a Neró i fou acusat de majestas amb el seu pare Gai Anni Pol·lió, però no va ser jutjat, ja que es va suïcidar abans, l'any 67.

## Referències

* ↑ Smith, Dictionary of Greek and Roman Biography and Mythology indica els fets d'aquest personatge com propis d'Anni Vinicià, i situa erròniament els fets del 66 abans dels fets del 42
# Missimianètia

Missimianètia és el país dels missimis, una regió històrica de Geòrgia situada a les valls superior dels rius Kodori (a la frontera amb Abkhàzia) i Kelasuri. S'hi van establir tribus svans i es va diluir com a regió separada, especialment a partir del segle xi quan Abkhàzia i Geòrgia van quedar unides.
El seu nom derivaria del cognom abkhaz Mar∫an; els prínceps del país vivien tradicional a l'entorn de Tsebelda a la vall superior del Kodori.
L'escriptor grec Agàcies en un text publicat el 1936 diu: “Sotèric va baixar al país dels anomenats missimis, que eren subjectes, com els apsilis, del rei de Còlquida, però parlaven un llenguatge diferent i tenien lleis diferents. Agàcies (536-582) els esmenta com a "hoi Misimianoi" i diu que vivien al poble de Tibelos o Tsibilium (moderna Ts'abal a Abkhàzia; Tsebelda en georgià).

## Referències

* ↑ es discuteix si els missimis eren diferents dels apsilis (Αψιλιοι) o dels colques, però el text original grec sembla que es refereix a la diferència entre apsilis i missimis)

## Enllaços externs

* Missimis
# Viquipèdia en àrab

La Viquipèdia en àrab (àrab: ويكيبيديا العربية, Wīkībīdiyā al-ʿarabiyya o àrab: ويكيبيديا، الموسوعة الحرة, Wīkībīdiyā, al-mawsūʿa al-ḥurra) és l'edició en àrab de la Viquipèdia.
Va ser creada el setembre de 2001. El 31 de desembre de 2007 va arribar als 50.000 articles. El maig de 2008 va superar els 59.000 articles i aleshores era la 31a Viquipèdia més gran per nombre d'articles. El 23 de maig de 2009 va arribar als 100.000 articles. L'abril de 2010 va superar els 125.000 articles. Actualment, (novembre 2024) té 1.140.409 articles.
El disseny de l'edició en àrab és diferent de la gran majoria de Viquipèdies, ja que l'àrab s'escriu de dreta a esquerra. A més, el fons de la pàgina, en el qual hi ha una indiana geomètrica tradicional de l'àrab, és diferent de la resta de Viquipèdies.

## Referències

* ↑ «Còpia arxivada». Arxivat de l'original el 2018-12-25. [Consulta: 24 gener 2017].
* ↑ List of Wikipedias
# Joan Molins

Joan Molins (Reus, 1733 - segle XIX) va ser un comerciant reusenc que va arribar a alcalde de Reus.
Fill de Pere Molins, que havia estat conseller al consistori reusenc durant el període anterior a 1714, formava part de l'elit política i econòmica de la ciutat de l'època borbònica. Havia tingut el càrrec de diputat del comú l'any 1775, i el 1795 va ser nomenat batlle.
L'1 de gener d'aquell any va prendre possessió del càrrec i la seva primera decisió va ser regular el funcionament de les mines d'aigua que abastien la ciutat i controlar l'ús que en feien els alambins per destil·lar aiguardent, una de les principals indústries de Reus en aquella època. Així mateix va convocar diverses reunions entre els comerciants d'aiguardent per harmonitzar els preus de venda. Va cedir uns terrenys de propietat municipal al Quarter de cavalleria per ampliar les quadres, que davant de l'augment de les tropes havien quedat petites. També va manar construir nous allotjaments per als oficials. Va reestructurar, reparar i ampliar l'edifici de l'hospital i va demanar un augment del nombre de monges Filles de la Caritat que tenien cura dels malalts, per tal d'obrir també en aquell recinte una escola pública per a nenes, que no va ser efectiu fins al 1797. En el mateix sentit, va reorganitzar l'ensenyament públic a Reus, creant noves places de mestre i habilitant espais per dedicar-los a l'ensenyament.
La Guerra Gran contra França va portar molta pobresa al país, i Reus va haver de fer front al pagament dels cossos de Miquelets que s'havien reorganitzat a partir de 1793, cosa que va posar a l'ajuntament en una situació precària. Tot i això, el final de la guerra va tornar a portar prosperitat i va augmentar durant la segona part del seu mandat, l'any 1796, el comerç d'aiguardent. Aquell any es va buscar un nou emplaçament pel cementiri de la ciutat, que seguia a la vora de l'església de Sant Pere i segons Andreu de Bofarull existia un mapa datat d'aquell any on es detallava minuciosament el nou cementiri "a l'estil dels països més civilitzats", que es situava en uns terrenys vora el camí de Tarragona (el que després seria la carretera Amàlia) de propietat municipal.

## Referències

* ↑ Morell i Torrademé, Josep. El municipi reusenc en el set-cents. Reus: Centre de Lectura, 1991, p. 69 i 198. ISBN 8487873022.
* 1 2 3 "Actes Municipals 1792 fins a 1797". p. 213, 245, 264, 279, 314, 337
* ↑ Vilà, Celedoni. Descripción de mi estimada patria la villa de Reus: manuscrito inédito del año 1797. Reus: Associació d'Estudis Reusencs, 1955, p. 55.
* ↑ Bofarull, Andreu de. Anales históricos de Reus desde su fundación hasta nuestros días. 2a. Reus: Imp. de la V. é Hijo de Sabater, 1866, p. 330.
# Can Balasc

«Can Balasc» té aquests significats:
* Can Balasc (Rubí), masia de Rubí
* Can Balasc (Barcelona), masia de Barcelona, a Collserola
* Can Balasc (Sant Gervasi-Galvany), nom amb què també és coneguda l'antiga masia barcelonina de Can Ràbia
# Lliga nigerina de futbol

La Lliga nigerina de futbol és la competició futbolística més important de Níger. Es disputa des de l'any 1966.

## Principals estadis

| Ciutat | Estadi | Capacitat |
| Niamey | Estadi Général Seyni Kountché | 50.000 |
| Niamey | Estadi du Camp Bagagi Iya | 5.000 |
| Niamey | Estadi Municipal de Niamey | 5.000 |
| Zinder | Estadi de Zinder | 10.000 |
| Arlit | Estadi d'Arlit | 7.000 |
| Tahoua | Estadi Regional de Tahoua | 5.000 |

## Historial

Font:

### Abans de la independència

* 1952-53: Renaissance Elmina
* 1953-54: Renaissance Elmina
* 1954-55: Renaissance Elmina
* 1955-56: Renaissance Elmina

### Després de la independència

* 1966: Secteur 6 (1)
* 1967: Secteur 6 (2)
* 1968: Secteur 6 (3)
* 1969: Secteur 6 (4)
* 1970: Secteur 6 (5)
* 1971: AS FAN (1)
* 1972: No es disputà
* 1973: Secteur 7 (1)
* 1974: Sahel SC (2)
* 1975: AS FAN (2)
* 1976: Olympic FC (6)
* 1977: Olympic FC (7)
* 1978: Olympic FC (8)
* 1979: No es disputà
* 1980: AS Niamey (1)
* 1981: AS Niamey (2)
* 1982: AS Niamey (3)
* 1983: Jangorzo FC (1)
* 1984: Espoir FC (1)
* 1985: Zumunta AC (1)
* 1986: Sahel SC (3)
* 1987: Sahel SC (4)
* 1988: Zumunta AC (2)
* 1989: Olympic FC (9)
* 1990: Sahel SC (5)
* 1991: Sahel SC (6)
* 1992: Sahel SC (7)
* 1993: Zumunta AC (3)
* 1994: Sahel SC (8)
* 1995: No es disputà
* 1996: Sahel SC (9)
* 1997-98: Olympic FC (10)
* 1999: Olympic FC (11)
* 2000: JS du Ténéré (1)
* 2001: JS du Ténéré (2)
* 2002: No es disputà
* 2003: Sahel SC (10)
* 2004: Sahel SC (11)
* 2004-05: AS-FNIS (1)
* 2005-06: AS-FNIS (2)
* 2006-07: Sahel SC (12)
* 2007-08: AS Police (1)
* 2008-09: Sahel SC (13)
* 2009-10: AS FAN (3)
* 2010-11: AS GNN (3)
* 2011-12: Olympic FC (12)
* 2012-13: AS Douanes (1)
* 2013-14: AS GNN (4)
* 2014-15: AS Douanes (2)
* 2015-16: AS FAN (4)
* 2016-17: AS FAN (5)
* 2017-18: AS SONIDEP (1)
* 2018-19: AS SONIDEP (2)
* 2019-20: Abandonat
* 2020-21: US Gendarmerie Nationale (1)
* 2021-22: ASN Nigelec (1)
* 2022-23: AS GNN (5)

## Referències

* ↑ «Niger - List of Champions». RSSSF. [Consulta: 16 agost 2019].

## Enllaços externs

* RSSSF
# Lliga swazi de futbol

La lliga swazi de futbol (oficialment per patrocini Swazi MTN Premier League) és la màxima competició futbolística de Swazilàndia. Fou creada l'any 1976.

## Clubs participants temporada 2020/21

* Black Swallows
* Denver Sundowns
* Green Mamba
* Malanti Chiefs
* Manzini Sea Birds
* Manzini Wanderers
* Mbabane Highlanders
* Mhlume Peacemakers
* Mbabane Swallows
* Milling Hotspurs
* Moneni Pirates
* Royal Leopards
* Tambankulu Callies
* Tambuti
* Tinyosi
* Young Buffaloes

## Historial

Font:
* 1971: Milling Hotspurs (1)
* 1972: Milling Hotspurs (2)
* 1973: desconegut
* 1974: Mbabane Highlanders (1)
* 1976: Mbabane Highlanders (2)
* 1977: Juventus Kvaluseni (1)
* 1980: Mbabane Highlanders (3)
* 1981: Mhlume Peacemakers (1)
* 1982: Mbabane Highlanders (4)
* 1983: Manzini Wanderers (1)
* 1984: Mbabane Highlanders (5)
* 1985: Manzini Wanderers (2)
* 1986: Mbabane Highlanders (6)
* 1987: Manzini Wanderers (3)
* 1988: Mbabane Highlanders (7)
* 1989: Denver Sundowns (1)
* 1990: Denver Sundowns (2)
* 1991: Mbabane Highlanders (8)
* 1992: Mbabane Highlanders (9)
* 1993: Mbabane Swallows (1)
* 1994: Eleven Men in Flight (1)
* 1995: Mbabane Highlanders (10)
* 1996: Eleven Men in Flight (2)
* 1997: Mbabane Highlanders (11)
* 1998: canvi de dates del campionat
* 1998-99: Manzini Wanderers (4)
* 1999-00: Mbabane Highlanders (12)
* 2000-01: Mbabane Highlanders (13)
* 2001-02: Manzini Wanderers (5)
* 2002-03: Manzini Wanderers (6)
* 2003-04: Mhlambanyatsi Rovers (1)
* 2004-05: Mbabane Swallows (2)
* 2005-06: Royal Leopards (1)
* 2006-07: Royal Leopards (2)
* 2007-08: Royal Leopards (3)
* 2008-09: Mbabane Swallows (3)
* 2009-10: Young Buffaloes (1)
* 2010-11: Green Mamba (1)
* 2011-12: Mbabane Swallows (4)
* 2012-13: Mbabane Swallows (5)
* 2013-14: Royal Leopards (4)
* 2014-15: Royal Leopards (5)
* 2015-16: Royal Leopards (6)
* 2016-17: Mbabane Swallows (6)
* 2017-18: Mbabane Swallows (7)
* 2018-19: Green Mamba (2)
* 2019-20: Young Buffaloes (2)
* 2020-21: Royal Leopards (7)
* 2021-22: Royal Leopards (8)
* 2022-23: Green Mamba (3)

## Referències

* ↑ «Swaziland (eSwatini) - List of Champions». RSSSF.
* ↑ «Swaziland (Eswatini) 2020/21». [Consulta: 8 setembre 2021].

## Enllaços externs

* RSSSF
* MTN Premier League Web oficial
# Bianco Bianchi

Bianco Bianchi (Quarrata, 6 d'abril de 1917 - Liorna, 17 de juliol de 1997) va ser un ciclista italià que es dedicà principalment a la pista i que fou professional entre 1937 i 1946, sense que aconseguís cap resultat destacat.
Anteriorment, com a amateur, va prendre part en els Jocs Olímpics de Berlín de 1936, en què guanyà una medalla de plata en la prova del persecució per equips, formant equip amb Severino Rigoni, Mario Gentili i Armando Latini.

## Referències

* ↑ «Olympedia – Bianco Bianchi». [Consulta: 4 novembre 2024].
* ↑ ONLUS®, Museo del Ciclismo Associazione Culturale. «Museo del Ciclismo - Bianco BIANCHI» (en italià). [Consulta: 4 novembre 2024].

## Enllaços externs

* Fitxa de Bianco Bianchi a sitiodeciclismo.net
# Catenanuova

Catenanuova (sicilià Catinanova) és un municipi italià, dins de la província d'Enna. L'any 2008 tenia 5.081 habitants. Limita amb els municipis d'Agira (EN), Castel di Judica (CT), Centuripe i Regalbuto.

## Administració

Llista d'alcaldes :
| Període | Identitat | Partit |
| 1990-1994 | Vincenzo Magistro | |
| 1994-1998 | Salvatore Zinna | |
| 1998-2008 | Mario Mazzaglia | |
| 2008- | Aldo Biondi | Llista cívica |